Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 56

8. évfolyam Tartalom A kommunikációs szándékokra és a fogalomkörökre vonatkozó nyelvenként kidolgozott kimeneti követelményeket a kerettanterv hat nyelvre, kétéves bontásban tartalmazza. Kommunikációs szándékok Társadalmi érintkezéshez szükséges kommunikációs szándékok: − megszólítás, − köszönés, elköszönés, − bemutatás, bemutatkozás, − érdeklõdés hogylét iránt és arra reagálás, − engedélykérés és arra reagálás, − köszönet és arra reagálás, − bocsánatkérés és arra reagálás, − gratuláció, jókívánságok és arra reagálás, − személyes levélben megszólítás, és elbúcsúzás. Érzelmek kifejezésére szolgáló kommunikációs szándékok: − sajnálkozás, − öröm, − elégedettség, elégedetlenség, − csodálkozás, − remény, − bosszúság. Személyes beállítódás és vélemény kifejezésére szolgáló kommunikációs szándékok: − véleménykérés és arra reagálás, − valaki igazának az elismerése és el nem ismerése, − egyetértés, egyet nem értés, − tetszés, nem tetszés, − akarat, kívánság, képesség, szükségesség, lehetõség, − ígéret, − szándék, − dicséret. Információcseréhez kapcsolódó kommunikációs szándékok: − dolgok, személyek megnevezése, leírása, − események leírása, − információkérés, információadás, − igenlõ vagy nemleges válasz, − tudás, nem tudás, − bizonyosság, bizonytalanság. A partner cselekvését befolyásoló kommunikációs szándékok: − kérés, − tiltás, felszólítás, − javaslat és arra reagálás, − meghívás és arra reagálás, − kínálás és arra reagálás. Interakcióban jellemzõ kommunikációs szándékok: − visszakérdezés, ismétléskérés, − nem értés, − betûzés kérése, betûzés, − felkérés lassabb, hangosabb beszédre. Fogalomkörök – cselekvés, létezés, történés kifejezése, – birtoklás kifejezése, – térbeli viszonyok, – idõbeli viszonyok, – mennyiségi viszonyok, – minõségi viszonyok, – modalitás, – esetviszonyok, – logikai viszonyok, – szövegösszetartó eszközök. A továbbhaladás feltételei Hallott szöveg értése A tanuló − utasításokat megért, azokra cselekvéssel válaszol; − jórészt ismert nyelvi eszközökkel megfogalmazott kéréseket, kérdéseket, közléseket, eseményeket megért; − jórészt ismert nyelvi eszközökkel megfogalmazott, kb. 100 szavas szövegbõl fontos információt kiszûr; − jórészt ismert nyelvi eszközökkel, megfogalmazott, kb. 100 szavas szöveg lényegét megérti; − ismeretlen nyelvi elem jelentését jórészt ismert nyelvi eszközökkel megfogalmazott, kb. 100 szavas szövegbõl kikövetkezteti; − jórészt ismert nyelvi elemek segítségével megfogalmazott, kb. 100 szavas szövegben képes a lényeges információt a lényegtelentõl elkülöníteni. Beszédkészség A tanuló − jórészt ismert nyelvi eszközökkel megfogalmazott kérdésekre egyszerû mondatokban válaszol; − egyszerû mondatokban közléseket megfogalmaz, − kérdéseket feltesz, − eseményeket elmesél; − megértési probléma esetén segítséget kér; − egyszerû párbeszédben részt vesz. Olvasott szöveg értése A tanuló − ismeretlen nyelvi elemek jelentését jórészt ismert nyelvi elemek segítségével megfogalmazott szövegben kikövetkezteti; − jórészt ismert nyelvi eszközökkel megfogalmazott, kb. 100 szavas szövegben fontos információt megtalál; − jórészt ismert nyelvi eszközökkel megfogalmazott, kb. 100 szavas szöveg lényegét megérti; − egyszerû történetet megért; − jórészt ismert nyelvi elemek segítségével megfogalmazott, kb. 100 szavas szövegben ismeretlen nyelvi elemek jelentését kikövetkezteti; − jórészt ismert nyelvi elemek segítségével megfogalmazott, kb.100 szavas szövegben a lényeges információt a lényegtelentõl elkülöníti. Íráskészség A tanuló − ismert nyelvi eszközökkel megfogalmazott szöveget diktálás után leír; − egyszerû közléseket és kérdéseket írásban megfogalmaz; − egyszerû, strukturált szöveget (üzenet, üdvözlet, baráti levelet) létrehoz; − ismert struktúrák felhasználásával tényszerû információt közvetítõ kb. 50 szavas szöveget ír. Az idegen nyelvi követelmények átlagosan 10%-kal két évfolyamonként csökkentésre kerültek, nyelvi melléklet pedig az egyes nyelvekbõl változatlanul mintául szolgálnak. MATEMATIKA 5–8. évfolyam Célok és feladatok Az elsõ négy osztályban a korábbi évekhez képest csökkent a kötelezõen biztosított matematika órák száma, ezért az 5. osztályba lépéskor nagyobb szerepet kap az ismétlésre épülõ rendszerezés. Különös figyelmet kell fordítani a fogalmak kialakítására, elmélyítésére, s ez nem nélkülözheti a színes tevékenységeket, változatos cselekvéseket. A kísérletezés, a játék szerepe nem szûnhet meg a felsõs évfolyamokon sem. A fentiek és az életkori sajátosságok figyelembevétele indokolja, hogy a felsõ tagozat elsõ két évfolyamán tananyagban és idõráfordításban is lényegesen nagyobb szerepet kap a Számtan-algebra témakör, mint a további két évfolyamon. A megfelelõen kialakított számfogalom, a bõvülõ számkörben végzett mûveletek értése és begyakorlottsága alapfeltétele a további eredményes munkának. Alapvetõ célunk a megértésen alapuló gondolkodás fejlesztése, a valóságos szituációk és a matematikai modellek közötti kétirányú út megismertetése, és azok használatának fokozatos kialakítása. A matematikatanítás célja és ennek kapcsán feladata: megismertetni a tanulókat az õket körülvevõ konkrét környezet mennyiségi és térbeli viszonyaival, megalapozni a korszerû, alkalmazásra képes matematikai mûveltségüket, fejleszteni a gondolkodásukat, az életkornak megfelelõ szinten biztosítani a többi tantárgy tanulásához, a mindennapok gyakorlatához szükséges matematikai ismereteket és eszközöket. A matematikával való foglalkozás fejlessze a tapasztalatból kiinduló önálló ismeretszerzést, alakítsa ki az önálló gondolkodás igényét, ismertesse meg a problémamegoldás örömét és szolgálja a pozitív személyiségjegyek kialakulását. Törekedni kell a tanulók pozitív motiváltságának biztosítására, önállóságának fejlesztésére, a pontos és kitartó munkára való nevelésre, a reális önbizalom, az akaraterõ, az igényes kommunikáció kialakítására, a gondolatok érvekkel való alátámasztásának fejlesztésére. Az általános iskola felsõ tagozatán egyre nagyobb szerepet kap az elemzõ gondolkodás fejlesztése, a problémamegoldás mellett az igazolások keresése, egyszerûbb következtetések megértése, észrevétele, önálló megfogalmazása. Különbözõ területekrõl érkezõ, más és más módon megfogalmazott információk önálló értelmezésével és az ismeretek megtanulásával fokozatosan el kell sajátítani – és alkalmazni is tudni kell – a deduktív út egyszerûbb, legelemibb formáit. Eközben nem csökken az induktív út jelentõsége sem a felsõ tagozaton. Ebben a szakaszban míg a matematikai ismeretek egy része absztraktabbá válik, addig jelentõs részük továbbra is a konkrét tapasztalatokhoz kapcsolódik. Éppen ezért hangsúlyt kell helyezni a sokszínû tevékenységre, a tapasztalatok tudatosítására, különbözõ módokon való rögzítésére, értelmezésére, rendszerezésére, összefüggések keresésére. A matematika tanításának-tanulásának a felsõ tagozaton is jellemzõje a felfedeztetés, a probléma felvetésétõl a megoldásig vezetõ – néha tévedésektõl sem mentes – útnak az egyre önállóbb bejárása. Nagy jelentõséget tulajdonítunk a következtetésre épülõ problémamegoldásnak, az egyszerû algoritmusok kialakításának, követésének is. Mindezt eleinte konkrét helyzetekben végezzük, majd erre építve – az életkori sajátosságok figyelembevételével – általánosítunk. A tanulási folyamatnak legyen jellemzõje a fokozatos absztrahálás mellett a gyakori konkretizálás, az általánosítás mellett a specializálás. A matematika – a lehetõségekhez igazodva – támogassa az elektronikus eszközök (zsebszámológép, grafikus kalkulátor, számítógép, internet stb.), információhordozók célszerû felhasználásának megismerését, alkalmazásukat az ismeretszerzésben, a problémák megoldásának egyszerûsítésében. Az általános iskolai matematikai nevelés adjon biztos alapot a reális középfokú tanulmányok folytatásához. Fejlesztési követelmények A tanulók jelentõs hányada ezen négyéves idõszak során jut el a konkréttól az elvontabb gondolkodáshoz. Ez a fejlõdési folyamat alapvetõen befolyásolja a fejlesztéshez kapcsolódó követelmények meghatározását. Az elsajátított matematikai fogalmak alkalmazása A matematikai szemlélet fejlesztése Az idõszak elsõ részében a számtan-algebra témakörben a gyakorlati tevékenységekkel alakítjuk a számfogalmat, majd az egyre bõvülõ számkörben dolgozunk. Az alapmûveletek körében törekedjünk az egyre biztosabb mûveletfogalom kialakítására, a számolási készség továbbfejlesztésére. Az újonnan bevezetett mûveletek megértéséhez, elvégzéséhez, gyakorlásához különbözõ zsebszámológépet is használhatunk. A matematika elemi fogalmait, összefüggéseit más tantárgyakban és a mindennapi életben is alkalma zzuk. A változó mennyiségek közötti kapcsolatok vizsgálatával fejlesztjük a függvény-szemléletet, megismerkedünk a gyakorlatban elõforduló egyszerû függvényekkel, grafikonokkal. Geometriában eszközök felhasználásával fejlesszük a síkban való tájékozódást és a térszemléletet. Tevékenységgel juttatjuk el a tanulókat az egyszerû geometriai transzformációk megismeréséhez, használatához. Ennek segítségével alakítható ki a késõbbiekben a dinamikus geometriai szemlélet. A matematika tanításában a matematikai logika bizonyos elemeit („és”, „vagy”, „nem”, „minden”, „van olyan”) tudatosan használjuk. Az idõszak vége felé egyszerû sejtések igazolásakor, ill. cáfolásakor a „ha … akkor” típusú következtetések is belépnek tanításunkba. Gyakorlottság a matematikai problémák megoldásában, jártasság a logikus gondolkodásban Nagy súlyt fektetünk a szövegértõ képesség fejlesztésére, szöveg alapján nyitott mondatok felírására, s ezek (módszeres) próbálkozással, következtetéssel majd algebrai úton történõ megoldására. A késõbbiekben matematikai szövegek értelmezésével, elemzésével segítjük a diszkussziós képesség fejlesztését, a többféle megoldás keresését. A modellalkotás a matematizálás fontos eszköze, segítséget nyújt a problémák megoldásához. Kellõ figyelmet fordítunk a mindennapi gyakorlatban fontos mérések és szerkesztések elvégzésére. Így érjük el, hogy a szemléletesen kialakított kerület, terület, felszín, térfogat fogalmakat, számítási módjukat a tanulók alkalmazzák a gyakorlatban. Különbözõ feladatok segítségével érttetjük meg, hogy vannak biztos és lehetetlen események, ill. olyanok, amelyeknek bekövetkezése lehetséges. Fokozatosan kialakítjuk a valószínûség szemléletes fogalmát. Az elsajátított megismerési módszerek és gondolkodási mûveletek alkalmazása A matematikai ismeretszerzésben hosszú ideig nagy szerepet játszik az induktív módszer, de ezen tanítási idõszakban is mutatunk már néhány lépéses bizonyítást, deduktív következtetést is. Fontos, hogy ne csak a matematikából, hanem a mindennapi életbõl is szerepeltessünk állításokat, melyeknek igaz vagy hamis voltát a tanulókkal együtt elemezzük. Ily módon juttatjuk el õket sejtések és szabályszerûségek megfogalmazásához. A különbözõ feladatokban a tanulók által végeztetett csoportosítás, osztályozás, sorbarendezés, a bizonyos feltételeknek eleget tevõ elemek kiválasztása fejleszti a matematika különbözõ területein és más témakörökben is fontos halmazszemléletet. A különbözõ feladatokhoz készített ábrák, egyszerû gráfok segítségével megérttetjük a tanulókkal a modellek alkalmazásának szerepét. Kezdettõl fogva adatok gyûjtésével, lejegyzésével, grafikonok készítésével, néhány lépéses elemi algoritmusok alkalmazásával kifejlesztjük az adatsokaságok elemzésének, jellemzésének, ábrázolásának képességét, a statis ztika legalapvetõbb elemeinek megismerését. Mindezzel elérjük, hogy a tanulók képesek lesznek néhány lépéses algoritmusokat önállóan is készíteni. Helyes tanulási szokások fejlesztése A tanulókat hozzászoktatjuk, hogy számítások, mérések elõtt becsléseket végezzenek, s a feladatmegoldások helyességét ellenõrizzék. Az elõbb felsoroltak s a gyakorlati számításoknál elkerülhetetlen kerekítés alkalmazásával is el kell érnünk, hogy a tanulók reális eredményeket fogadjanak el. Hozzászoktatjuk a tanulókat, hogy a feladatok megoldása elõtt megoldási tervet, egyes esetekben vázlatrajzot készítsenek. El kell érnünk, hogy a megoldást le is tudják írni. A leírás szabatosságára, a lényeg kiemelésére tanítjuk a tanulókat az általános iskola utolsó éveiben. A matematikaórákon, a feladatmegoldásokban az életkornak megfelelõen elvárható pontossággal használtatjuk az anyanyelvet, ill. a szaknyelvet, s fokozatosan bõvítjük a jelölésrendszert. A fogalmak tartalmi megismerése, megértése megelõzi azok definiálását. Az általános iskola felsõbb évfolyamain a tanult definíciók alkalmazására is sor kerül. Különbözõ eljárások, s egyes tételek eszközként való fe lhasználását feladatmegoldásban fontos fejlesztési területnek tekintjük. Az érvelés, a cáfolás, a vitakészség, a helyes kommunikáció állandó fejlesztése folyamatos feladatunk. A tankönyvek, feladatgyûjtemények, statisztikai-zsebkönyv, majd lexikonok, kisenciklopédiák használatára meg kell tanítanunk diákjainkat. Lehetõség szerint multimédiás eszközökkel is ismertessük meg a tanulókat. Ezek interaktív módon való használata aktivizálja a tanulókat, segíti a tanulásukat, fejleszti a matematikai szemléletüket. Pozitív motivációval felkelthetjük érdeklõdésüket a matematikai érdekességek, a matematika története iránt. Felhívhatjuk a figyelmet néhány magyar, ill. más nemzetiségû neves matematikus életére és munkásságára például a tanított anyaghoz kapcsolódóan.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes